Кејт Милет

Кетрин Мареј Милет, попозната како Кејт Милет (родена 14 септември 1934) е американска феминистичка писателка, едукаторка, уметничка и активистка. Како големо влијание врз вториот бран на феминизмот, Милет е можеби најдобро позната по нејзината книга од 1970, Сексуална политика. "Легален абортус, поголема професионална еднаквост меѓу половите и сексуалната слобода биле речиси незамисливи пред 40 години", промената делумно се должи на нејзините напори.

Таа била во движената за феминизмот, човековите права, мирот, граѓанските права, и анти-психијатријата. Нејзините книги биле мотивирани од нејзиниот активизам, како што се правата на жените, а неколку биле автобиографски мемоари во кои ја истражува својата сексуалност, менталното здравје, и врските.

Личен живот
Кејт Милет ја добила својата диплома на Универзитетот Минесота во 1956 година, каде што била член на сестринството „Капа Алфа Тета“. Подоцна, таа ја добива и дипломата од прв степен со почести од колеџот Св. Хилда, Оксфорд во 1958 година. Во 1961 година Милет заминува во Јапонија. Две години подоцна таа се враќа во САД, со нејзиниот пријател, вајар Фумио Јошимура со кој ќе стапи во брак во 1965 година. Во 1985 тие го прекинале својот брак.

Феминизам
Милет се смета за "водач на модерното движење на жените", или вториот бран на феминизмот, од 1960-тите и 1970-тите. Таа е добро позната по нејзината книга, Сексуална Политика, сметана за манифест на движењето.

Милет е меѓу активистките кои овозможиле "легален абортус, поголема професионални еднаквост меѓу половите и сексуалната слобода кои биле речиси незамисливи пред 40 години."

Биографот Гејл Греам Јејтс вели дека "Милет ја артикулира теоријата за патријархатот и го конципирала половото и сексуално угнетување на жените со барањето на револуција на родовите улоги со радикални промени во личниот и семеен живот." Фокусот на Бети Фридан за споредба, беше да се подобрат можностите за социјално и политичко водство и економска независност за жените.

Во 1979 година, Милет отиде во Иран да работи за правата на жените, но наскоро била депортирана од страна на владата на Рухолах Хомејни, и напишала за искуството во Патување во Иран.

Сексуална политика
Сексуална Политика започна како дисертација и беше објавена во 1970 година, истата година кога таа го доби својот докторат од Универзитетот Колумбија. Како критика на патријархатот во западното општество и литература, го адресирала сексизмот и хетеросексизмот на модерните романописци Д.Х. Лоренс, Хенри Милер и Норман Мејлер. Милет пишувала за потеклото на патријархатот, тврди дека угнетувањето врз основа на полот беше и политичко и културно, и претпоставува дека укинувањето на традиционалното семејство беше клучот за вистинска сексуална револуција.

Милет, сметана за симбол на женското движење за ослободување, беше на насловната страница на Time со наслов "Политика на полот", нејзината книга била наречена "извонредна", и обезбедила кохерентна теорија за феминистичкото движење.

 Филмови
 Цвеќиња за Симон де Бовоар (2007)
 Вистинската Јоко Оно (2001)
 Обележувач (1 епизода, 1989)
 Ќерките на де Бовоар (ТВ епизоди 1989)
 Ова не е љубовна приказна: Филм за порнографијата (1981)
 Три животи (1971)
 Плејбој: Приказната за Х (1998)

 Дела
 Сексуална политика (1970)
 Дукументите за проституција (1973)
 Летање (1974)
 Сита (1977)
 Визбата (1979)
 Патување во Иран (1979)
 Лудото патување (1990)
 Верувај ми, не сакаш да го замислиш тоа (1991)
 Политиката на суровост (1994)
 А.Д. Мемоар (1995)
 Мајка Милет (2002)

Дополнителни информации
Conversations with Kate Millett  Interview with William Simmons, Harvard Independent
Crawford, Leslie. "Kate Millett, The Ambivalent Feminist", Salon, June 5, 1999.
Freely, Maureen. "Return of the troublemaker", The Guardian, June 19, 2001.
 "The Liberation of Kate Millett" , Time Magazine, August 30, 1970.
 Sage, Lorna. The Cambridge Guide to Women's Literature in English, 1999, Cambridge

Надворешни врски
KateMillett.com Official website for Kate Millett

Guide to the Kate Millett Papers at Duke University

Наводи

Категорија:Американски писатели
Категорија:Американски феминистки
Категорија:Апсолвенти на универзитетот „Колумбија“
Категорија:Апсолвенти на Минесотскиот универзитет
Категорија:Починати во 2017 година
Категорија:Починати во Париз
Категорија:Родени во 1934 година